สวัสดีครับ วันนี้ผมจะพูดถึงเรื่องปัญหาคอมพิวเตอร์นะครับ เคยเป็นไหมที่อยู่ดี ๆ คอมพิวเตอร์ของเราก็ช้าลง รู้สึกเหมือนกับเครื่องมันหน่วง ๆ ยังไงพิกล ๆ แล้วบางทีก็ มีพวกโฆษณาอะไรไม่รู้โผล่ขึ้นมา หรือไม่ก็มีโปรแกรมแปลก ๆ ซ้อนเข้ามาอยู่ในเครื่องเรา โดยที่เราไม่ได้ตั้งใจจะเปิดมัน คือมันเข้าแทรกเข้ามาอยู่ในเครื่องเรา ไม่รู้มาจากไหนนะครับ บางทีเครื่องเราถึงกับทำงานไม่ได้เลย คือแบบมันอืดไปหมด แล้วก็ข้อมูลของเราเนี่ย มันก็แบบถูกก็อปปี้ ๆ แบบจนมันมีอะไรไม่รู้เต็มเครื่องไปหมดเลย ผมเคยเกิดปัญหาเหล่านี้ขึ้นเพราะว่าตอนนั้น เพื่อนเนี่ย จะมาทำงานที่เครื่องเรา แล้วก็เอาแฮนดีไดรฟ์นะครับผม เข้ามาเสียบในเครื่องเรา และทีนี้เนี่ย ใน..ในสมัยนั้นน่ะ ตัวโปรแกรมสแกนไวรัส มันไม่สามารถ เอ่อ..จับไวรัสพวกนี้ได้ มันก็ปล่อยให้มันเข้ามายังเงี้ย แล้วมันก็แบบ มันทำให้งานมันกลายเป็นแบบโฟลเดอร์เปล่า ๆ อะ แล้วมันก็กระจายตัวเต็มไปหมดเลยนะ ตอนนั้นรู้สึกแบบช็อกมาก เพราะว่างานของเราเนี่ย มันจะต้องส่งอาจารย์ไง แล้วมันกลายเป็น ไอ้ไวรัสไปหมดแล้วเงี้ย คือมันก็ติดกันจนแบบ เครื่องที่โรงเรียนอะ พาลกันแบบมีแต่ไวรัสเต็มไปหมดเลยอะ คือเสียบตรงไหนก็ไวรัสเข้า เสียบตรงไหนก็ไวรัสเข้า คราวนี้ได้ล้างเครื่องทีเดียวทั้งโรงเรียนเลย สาเหตุของไวรัสพวกนี้ ผมก็ไม่รู้นะว่าใครเป็นคนเอามาปล่อยคนแรกเนี่ย แต่ว่ามันน่าจะมาจากอินเทอร์เน็ตอะ คือคนที่เล่นอินเทอร์เน็ตแล้วแบบ เผลอเข้าไปกดใส่โปรแกรมอะไรไม่รู้ หรือว่าเว็บไซต์หรือว่าโฆษณาอะไรสักอย่าง ที่มันหลอกเราให้เรากดเข้าไป แล้วพอกดเข้าไปปุ๊บมันก็โหลดอะไรไม่รู้เข้าเครื่องเรามา จากนั้นมันก็ติดจากเครื่องนั้นไปเครื่องอื่นอย่างเงี้ย ผมก็ไม่รู้อะนะว่า เขาจะทำโปรแกรมพวกนี้ขึ้นมาทำไมเนี่ย แต่ส่วนใหญ่มันจะเป็นที่เว็บต่างประเทศ คือเว็บเมืองไทยไม่ค่อยมีนะครับ คือไม่มีเลย ผม..ผมไม่ค่อยเห็นเลยนะ รู้สึกจะปลอดภัยมาก แต่ว่าถ้าเกิดเป็นเว็บของเมืองนอกนี้ อันตรายมากคือ ชอบขี้โม้อะ คือแบบหลอกว่า โปรแกรมนี้โหลดได้ โปรแกรมนั้นโหลดได้ คือโม้เราไปโม้มาแล้วก็แบบ เราก็กดเข้าไปเรื่อย ๆ แล้วมันก็ลึกเข้าไปเรื่อย ๆ แล้วสักพักมันก็โกหกเรา เอาอะไรไม่รู้มาให้เราโหลด แล้วเราก็ติดไวรัสเลย อาจจะเป็นที่มานะครับ แล้วก็ทำให้มันก็ลามไปเรื่อย ๆ อย่างเงี้ย จนคนอื่นก็เดือดร้อนไปหมด อีกปัญหาหนึ่งที่ผมมักจะเจอก็คือ คอมฯ เก่า เรื่องเยอะอย่างเงี้ย คือคอมฯ ของเรามันเก่ามาก แล้วแบบใช้ ๆ ไป เดี๋ยวก็ดับอย่างเงี้ย เดี๋ยวก็ค้าง เดี๋ยวก็อืด เดี๋ยวก็ชัตดาวน์ตัวเอง เดี๋ยวก็รีเซตเฉยเลยอย่างเงี้ย เผลอ ๆ แบบเปิดไม่ได้อะ กดซ้ำสี่ห้าทีก็ไม่ติดอย่างเงี้ย ต้องรอให้เครื่องมันอุ่นอะ แล้วอุ่นมันถึงจะกดได้ คือมันทำให้เราต้องซื้อคอมฯใหม่อะ มันเหมือนกับว่าคอมฯ เรามันอยู่ในยุคไดโนเสาร์อะ แต่ว่าชาวบ้านเขาแบบเป็นเพนเทียม ห้าหกเจ็ด อะไรไปแล้วอย่างเงี้ย แต่เรายังอะไรไม่รู้ [เป็น]คอมฯ แบบโบราณอย่างงี้นะ ปัญหาก็เยอะ ผมก็เลยคิดอยากจะซื้อคอมฯ ใหม่ขึ้นมานะครับ ถ้าเป็นไปได้นะ ถ้าเป็นไปได้ ผมอยากจะซื้อคอมฯ ของ เดล นะครับ คือคอมฯ ของเดลเนี่ยไม่ค่อยมีคนใช้เท่าไหร่ในเมืองไทยอย่างเงี้ย คือเวลาซื้อมามันรู้สึกเหมือนกับว่าเราเป็นเอกลักษณ์ของตัวเองอย่างเงี้ย คือ ใครมาเห็นก็งงว่า นี่มันยี่ห้ออะไร ไม่มีใครใช้อย่างเงี้ย ยี่ห้อแบบจีนแดงหรือเปล่า คนไม่รู้จักอย่างเงี้ย เพราะในเมืองไทยยี่ห้อเดลนี้ไม่ค่อยดังนะครับ แต่ถ้าอยู่ในเมืองนอกคงจะดังอยู่นะ สเปคที่ผมอยากจะได้ ก็คงจะเป็น คอร์ไอเจ็ดอย่างเงี้ย ถือว่าแพงนะ วีดีโอการ์ดก็เป็นพวก จีฟอร์ส จีทีเอ็กซ์ อะไรไม่รู้ ห้าห้าศูนย์มั้ง แล้วก็แรมก็สักสิบหกจิ๊ค [กิกะไบต์]ขึ้นไปอย่างเงี้ย คือมันอาจจะแพงนะ แต่ถ้ามีเงินน้อยหน่อยก็ คอร์ไอห้า ก็ได้นะครับ ราคาสักสองสามหมื่นก็ยังดีนะ อีกอย่างหนึ่งที่สำคัญมากที่ผมอยากจะได้คือ ซาวด์การ์ด ที่เป็นของ ครีเอทีฟ เอ็กซ์ฟาย สักอย่างเนี้ยแหละนะ ที่มันจะทำให้ระบบเสียงในเครื่องเราเนี่ย มีคุณภาพมาก ๆ แล้วก็ลำโพงตัวใหญ่ ๆ ต่อคอมพิวเตอร์ได้นะครับ ผมคงจะนั่งเปิดเพลงทั้งวันเลยนะ แล้วก็ร้องเพลงไป ผมชอบร้องเพลงนะครับ อยากจะได้เครื่องเสียงดี ๆ แต่ว่าเอาเป็นคอมพิวเตอร์ดีกว่านะ จะได้ทำอะไรได้หลาย ๆ อย่าง ทุกวันนี้คอมพิวเตอร์พัฒนาไปไกลมาก ๆ นะครับ จนแบบผมตามแทบไม่ทันเลย คือมันสามารถส่งงาน ส่งอะไรหลาย ๆ อย่าง แบบว่าจากเครื่องนั้น ไปเครื่องนี้โดยที่ไม่มีสาย ไม่มีอะไรเลยอย่างเงี้ย ซึ่งผมว่าในอนาคตเนี่ย เผลอ ๆ เราอาจจะได้เห็น แบบแค่เราพูดสั่งคอมพิวเตอร์แล้วมันก็ทำงานเลยนะ เผลอ ๆ แค่ แค่ใช้สัญญาณนิ้วดีด สัญญาณฮัดเช้ย สัญญาณไอค่อก ๆ อย่างเงี้ย เครื่องก็ทำงานรู้เรื่องแล้วนะครับ จริง ๆ ผมอยากให้เป็นอย่างงั้นเหมือนกันนะจะได้สะดวกดีนะ ไม่ต้องใช้เมาส์ ไม่ต้องใช้คีย์บอร์ดนะ คือไม่ต้องพิมพ์งานอะ พูดอย่างเดียว มันก็พิมพ์ให้อัตโนมัติเลย ก็หวังว่าจะเป็นอย่างงั้นนะครับ